Laukaan Veneseura ry

VUOSIKOKOUS PÖYTÄKIRJA

Aika: 28.12.2017 klo 18:30- 19:55

Paikka: ST1, Yläniementie 51, Laukaa

Läsnä: Tommi Nuutinen, pj., Pekka Haapakoski, Anne Nuutinen, Katja Moisio, Ari Muhonen, Maarit Kiiskinen, Anna-Maija Malinen, Arto Malinen, Martti Kovanen, Eeva-Liisa Kovanen, siht.

1. Kokouksen avaus

Laukaan Veneseura ry:n puheenjohtaja Pekka Haapakoski avasi kokouksen ja toivotti läsnäolijat tervetulleiksi.

1. Todetaan kokouksen laillisuus ja päätösvaltaisuus

Kokous todettiin laillisesti koolle kutsutuksi ja päätösvaltaiseksi.

1. Valitaan kokoukselle puheenjohtaja

Kokouksen puheenjohtajaksi valittiin Tommi Nuutinen.

1. Valitaan kokoukselle sihteeri

Kokouksen sihteeriksi valittiin Eeva-Liisa Kovanen.

1. Valitaan kaksi pöytäkirjan tarkastajaa ja kaksi ääntenlaskijaa

Pöytäkirjan tarkastajiksi ja ääntenlaskijoiksi valittiin Anne Nuutinen ja Arto Malinen.

1. Esitellään hallituksen vuosikertomus 2017

Vuosikertomus vuodelta 2017 (Liite 1) esiteltiin ja hyväksyttiin.

1. Esitellään tilit vuodelta 2017 ja tilintarkastajan lausunto sekä päätetään tilinpäätöksen vahvistamisesta

Tilit vuodelta 2017 ja tilintarkastajan lausunto esiteltiin ja päätettiin vahvistaa tilinpäätös.

1. Päätetään vastuuvapauden myöntämisestä hallitukselle ja muille tilivelvollisille

Hallitukselle ja muille tilivelvollisille päätettiin myöntää vastuuvapaus.

1. Esitellään toimintasuunnitelma vuodelle 2018

Vuoden 2018 toimintasuunnitelma (Liite 2) esiteltiin. Päätettiin pitää Luulun saaren grillikatoksen puuvaja lukittuna talvikauden ajan.

1. Määrätään liittymis- ja jäsenmaksun suuruus vuodelle 2018

Keskusteltiin liittymis- ja jäsenmaksun suuruudesta ja päätettiin pitää ne ennallaan vuonna 2018. Liittymismaksu on 35 euroa, jäsenmaksu 30 euroa ja katsastusmaksu 20 euroa. Katsastus yhdessä jäsenmaksun kanssa maksettuna on 45 euroa.

1. Vahvistetaan toimintakauden 2018 talousarvio

Talousarvio vuodelle 2018 (Liite 3) vahvistettiin. Todettiin, että voimme hakea investointirahaa esimerkiksi ELY-keskukselta isompiin hankkeisiin.

1. Valitaan puheenjohtaja kaudelle 2018-2019

Puheenjohtajaksi valittiin yksimielisesti Pekka Haapakoski.

1. Valitaan muut hallituksen jäsenet

Hallituksen jäseniksi valittiin Ari Muhonen, Arto Malinen, Martti Kovanen ja Tommi Nuutinen. Varajäseniksi valittiin Jukka Mäkelä, Anne Salmi ja Jesse Mielonen.

1. Valitaan yksi tilintarkastaja ja hänen varamiehensä

Tilintarkastajaksi valittiin Timo Luokomaa. Varamiestä ei valittu.

1. Muut esille tulevat asiat

Luulun saaren omistaja Maarit Kiiskinen käytti puheenvuoron ja toi esille seuraavaa:

-Kiitos Laukaan Veneseuralle saaren ylläpidosta ja yhteistyöstä.

-Luulun saaren puutalkoista ja muista päivämääristä olisi hyvä tiedottaa ajoissa seuralaisille ja tiedottamiseen kannattaa jatkossa panostaa vielä enemmän.

-jäseniltä kannattaisi kysyä palautetta ja kehittää sen pohjalta edelleen toimintaa.

-myös Laukaan satamassa ollaan halukkaita olemaan apuna tarvittaessa veneseuralaisten tarpeita ajatellen (peräliput, avaimet).

-Luulun saari on nykyisin luonnonsuojelualue, johon kaikki ovat tervetulleita.

-kulku saaressa vain polkuja pitkin ettei luonto vahingoitu.

-mahdollisuus polttopuunottoon saaressa on säilytetty.

-alkoholin käytön suhteen tulee kaikkien noudattaa pidättyväisyyttä. Saari tulee olla virkistyspaikka kaikille!

-Järvipelastajien osuus saaren ylläpidossa on vähentynyt (totesimme syyksi uuden pelastusveneen). Veneseuran toiminta jatkuu saaressa ennallaan. Tommi Nuutinen huolehtii paikalleen kolme luonnonsuojelualueen kylttiä sekä kaksi WC:n kylttiä.

-sauna on tarvittaessa käytettävissä ensisijaisesti omistajalle.

-poijujen ja laiturin uusintaan Veneseura voi kysyä avustusta myös Jyväsriihestä ja Laukaan kunnasta.

Esiin tulleet kehittämistoiveet ja ideat viedään seuraavan hallituksen pohdittavaksi ja tehtäväksi.

Sovittiin pidettäväksi puutalkoot Luulussa 19.5.18. Osallistumme Sararanta Puskii -tapahtumaan toimintasuunnitelman mukaisesti ja samana iltana pidetään venekauden avajaiset. Päivämäärä ei ole vielä tarkasti tiedossa; päivitys kotisivulle ja facebookiin heti kun mahdollista.

Päätettiin julkaista vuosikokouksen pöytäkirja kotisivullamme Internetissä.

1. Kokouksen päätös

Puheenjohtaja kiitti läsnäolijoita ja päätti kokouksen kello 19:55.

Vakuudeksi

Tommi Nuutinen Eeva-Liisa Kovanen

Puheenjohtaja sihteeri

Anne Nuutinen Arto Malinen

Pöytäkirjantarkastaja pöytäkirjantarkastaja